
Bácsalmás Város Önkormányzatának Képviselő-testülete
2022. július 15-én megtartott soron kívüli nyílt ülésének jegyzőkönyvéhez

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

159/2022. (VII. 15.) Bácsalmás v. öh.

Jegyzőkönyv-hitelesítők
kijelölése 	Határozat

Bácsalmás Város Önkormányzatának Képviselő-testülete Légrádi Mária és Krix János képviselőket jelöli ki jegyzőkönyv-hitelesítőknek.

K. m. f.


	Németh Balázs s.k. 	Patocskai Ibolya s.k.
	polgármester	jegyző


	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.




Zobokiné Bite Gyöngyi 
testületi ügyintéző




Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

160/2022. (VII. 15.) Bácsalmás v. öh.

Napirend megállapítása 	Határozat

I.	Bácsalmás Város Önkormányzatának Képviselő-testülete a 2022. július 15-i soron kívüli nyílt ülésén a következő napirendi pontokat tárgyalja meg:

1. Bácsalmás Város Képviselő-testülete és Szervei Szervezeti és Működési Szabályzatáról szóló 12/2019.(X. 31.) önkormányzati rendelet módosítása (1. sz. előterjesztés)
2. Bácsalmás weboldalának módosítása (2. .sz. előterjesztés)
3. Bérbeszámítási megállapodás megkötése a Bácsalmás, Hősök tere 2. szám alatti ingatlanra (3. sz. előterjesztés)
4. Szolgáltató kiválasztása a TOP_PLUSZ-1.2.1-21-BK1-2022-00012 azonosítószámú, „Közösségi tér kialakítása Bácsalmáson” című pályázat keretén belül tájékoztatás és nyilvánosság megvalósítására (4. sz. előterjesztés)
5. RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű támogatott projekt tervezői szolgáltatást elvégző vállalkozás kiválasztása, tervezői szerződés elfogadása, továbbá kötelező nyilvánosságbiztosítási és tájékoztatási tevékenységek illetve marketing tevékenységek elvégzésére árajánlatot adó szervezetek kijelölése (5. sz. előterjesztés)
6. A Gyermekek Üdüléséért Alapítvány jogutód nélküli megszüntetése (6. sz. előterjesztés)

II.	Jelen határozat normatív határozat.

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző, általa az osztályvezetők

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.


Zobokiné Bite Gyöngyi 
testületi ügyintéző


Bácsalmás Város Önkormányzata Képviselő-testületének
11/2022. (VII. 18.) önkormányzati rendelete

Bácsalmás Város Képviselő-testülete és Szervei Szervezeti és Működési Szabályzatáról szóló 12/2019. (X. 31.) önkormányzati rendelet módosításáról

Bácsalmás Város Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörben, az Alaptörvény 32. cikk (1) bekezdés d) pontjában meghatározott feladatkörében eljárva a következőket rendeli el:
1. §
A Bácsalmás Város Képviselő-testülete és Szervei Szervezeti és Működési Szabályzatáról szóló 12/2019.(X.31.) önkormányzati rendelet 2. melléklete az 1. melléklet szerint módosul.
2. §
Ez a rendelet 2022. július 19-én lép hatályba.






	Németh Balázs	Patocskai Ibolya
	polgármester	jegyző





Záradék:

Megalkotta Bácsalmás Város Önkormányzatának Képviselő-testülete a 2022. július 15-én tartott ülésén.

Kihirdetve: Bácsalmás, 2022. július 18-án.



	Patocskai Ibolya
	jegyző





1. melléklet
1. A Bácsalmás Város Képviselő-testülete és Szervei Szervezeti és Működési Szabályzatáról szóló 12/2019.(X.31.) önkormányzati rendelet 2. melléklet 1. pontjában foglalt táblázat a következő 36. sorral egészül ki:
„
	
	(A
	B)

	36
	104031
	Gyermekek bölcsődében és mini bölcsődében történő ellátása


													„


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

161/2022. (VII. 15.) Bácsalmás v. öh.

Bácsalmás weboldalának módosítása 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) Bácsalmás város weboldalát meg kívánja újítani, ennek érdekében megállapodást köt Antal Gergely egyéni vállalkozóval (3390 Füzesabony, Virág út 11. sz.) az előterjesztés mellékletét képező szerződéstervezet szerint. 

Az új weboldal kivitelezési díja: 404.000 Ft + ÁFA (bruttó 513.080.-Ft), melyet a Képviselő-testület a tartalék terhére biztosít.

Választott tárhely méret: 4 GB, választott csomag ára: 10.988 Ft +ÁFA/hó

2.	A Képviselő-testület felhatalmazza Németh Balázs polgármestert az 1. pont szerinti szerződés aláírására.

Határidő: azonnal
Felelős: Patocskai Ibolya jegyző

A határozatról értesülnek:
- kivonattal:	1. Németh Balázs polgármester
2. Patocskai Ibolya jegyző
3. Horváth István Attila PBÜ osztályvezető

K. m. f.


	Németh Balázs s.k. 	Patocskai Ibolya s.k.
	polgármester	jegyző


	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.




Zobokiné Bite Gyöngyi 
testületi ügyintéző



Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

162/2022. (VII. 15.) Bácsalmás v. öh.

Bérbeszámítási megállapodás megkötése 
a Bácsalmás, Hősök tere 2. szám 
alatti ingatlanra 	Határozat

Bácsalmás Város Önkormányzatának Képviselő-testülete a lakások és helyiségek bérletéről és elidegenítéséről szóló 19/2020. (XII. 16.) önkormányzati rendelete alapján bérbeszámítási megállapodást köt Genedics István (Bácsalmás, Rákóczi út 78.) egyéni vállalkozóval a Bácsalmás, Hősök tere 2. szám alatti önkormányzati ingatlanra az alábbiak figyelembevételével:

a)	a bérlő az előterjesztéshez becsatolt költségvetés szerinti 1 530 540 Ft + ÁFA összeg értékben karbantartást végez a Bácsalmás, Hősök tere 2. szám alatti ingatlanon, amelyet számlával igazol;

b)	a karbantartás ellenértékeként bérleti díj fizetési mentesség illeti meg a bérlőt 1 évi időtartamra, havi 100 E Ft + ÁFA, összesen 1,2 M Ft + ÁFA értékben

Határidő: azonnal és 2023. július 14.
Felelős: Németh Balázs polgármester

Operatív felelős: Dervalics Roland vagyongazdálkodási és üzemeltetési 
ügyintéző

A határozatról értesülnek:
- kivonattal:	1. Németh Balázs polgármester
2. Patocskai Ibolya jegyző
3. Horváth István Attila PBÜ osztályvezető
4. Dervalics Roland vagyongazdálkodási és üzemeltetési üi.
- levélben: a kérelmező

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.


Zobokiné Bite Gyöngyi 
testületi ügyintéző

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

163/2022. (VII. 15.) Bácsalmás v. öh.

Szolgáltató kiválasztása a 
TOP_PLUSZ-1.2.1-21-BK1-2022-00012 
azonosítószámú, „Közösségi tér kialakítása 
Bácsalmáson” című pályázat keretén belül
tájékoztatás és nyilvánosság megvalósítására 	Határozat

1.	Bácsalmás Város Önkormányzatának Képviselő-testülete (a továbbiakban: Képviselő-testület) a TOP_PLUSZ-1.2.1-21-BK1-2022-00012 azonosítószámú, „Közösségi tér kialakítása Bácsalmáson” című pályázat keretén belül tájékoztatás és nyilvánosság megvalósítására az alábbi céget bízza meg: 

Északi Lámpás Kft.
6430 Bácsalmás, Hősök tere 3.
Adószám: 27454000-2-03
email: eszakilampas@gmail.com
Ajánlati ár: 1.273.000,- Ft + áfa = 1.616.710,- Ft

2.	A Képviselő-testület felhatalmazza Németh Balázs polgármestert az előterjesztés melléklete szerinti vállalkozási szerződéstervezet aláírására.

Határidő: azonnal
Felelős: Németh Balázs polgármester

Operatív felelős: Skropkó Adrián pályázati referens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
3. Horváth István Attila PBÜ osztályvezető
		4. Skropkó Adrián pályázati referens

K. m. f.

	Németh Balázs s.k. 	Patocskai Ibolya s.k.
	polgármester	jegyző

	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.

Zobokiné Bite Gyöngyi 
testületi ügyintéző

Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

164/2022. (VII. 15.) Bácsalmás v. öh.

RRF-1.1.2-21-2022-00089 kódszámú, „Új bölcsőde 
kialakítása Bácsalmáson” elnevezésű támogatott 
projekt tervezői szolgáltatást elvégző vállalkozás 
kiválasztása, tervezői szerződés elfogadása, 
továbbá kötelező nyilvánosságbiztosítási és 
tájékoztatási tevékenységek illetve marketing 
tevékenységek elvégzésére 
árajánlatot adó szervezetek kijelölése 	Határozat

1. Bácsalmás Város Önkormányzatának Képviselő-testülete (a továbbiakban: Képviselő-testület) az RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű pályázati projekt tervezői szolgáltatásának elvégzésére a legjobb árajánlata alapján a Klingler Mérnöki Iroda Bt.-vel köt szerződést 12.000.000 Ft + ÁFA összegben. A kifizetés forrása a pályázat költségvetéséből biztosított.

2. A Képviselő-testület jóváhagyja az előterjesztés és a jelen határozat mellékletét képező tervezői szerződés tervezetét, felhatalmazza Németh Balázs polgármestert a szerződés aláírására.

3. A Képviselő-testület az RRF-1.1.2-21-2022-00089 kódszámú, „Új bölcsőde kialakítása Bácsalmáson” elnevezésű pályázati projekt kommunikációs tervében meghatározott kötelező nyilvánosságbiztosítási, tájékoztatási feladatainak illetve a marketing feladatainak elvégzésére, a szükséges szolgáltató kiválasztására vonatkozóan árajánlatot kér be az alábbi szervezetektől:

- Északi Lámpás Kereskedelmi és Szolgáltató Kft.
(6430 Bácsalmás, Hősök tere 3.; adószám: 27454000-2-03)
- Halasi Média és Kulturális Nonprofit Szolgáltató Kft.
(6400 Kiskunhalas, Sétáló u. 8.; adószám: 18350692-2-03)
- PhS Szolgáltató Kft.
(7678 Abaliget, Petőfi u. 24.; adószám: 13976837-2-02)

4.	A Képviselő-testület a beérkezett árajánlatok alapján későbbi ülésén dönt a kötelező nyilvánosságbiztosítási, tájékoztatási feladatokat illetve a marketing feladatokat ellátó szolgáltató kiválasztásáról, a megkötendő szerződésről.

Határidő: 1-3. pontnál: azonnal
4. pontnál: az árajánlatok beérkezését követő képviselő-testületi ülés
Felelős: Németh Balázs polgármester

Operatív felelős: Száhl Imre pályázati referens

A határozatról értesül:
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Száhl Imre pályázati referens
		5. Bakos Zoltán pályázati koordinátor
		6. Szőke Tamás pályázatai koordinátor

K. m. f.


	Németh Balázs s.k. 	Patocskai Ibolya s.k.
	polgármester	jegyző


	Légrádi Mária s.k.	Krix János s.k.
képviselők, jegyzőkönyv-hitelesítők


A kivonat hiteles.
Bácsalmás, 2022. július 18.




Zobokiné Bite Gyöngyi 
testületi ügyintéző



Melléklet a 164/2022. (VII. 15.) Bácsalmás v. öh. jelölésű határozathoz

TERVEZÉSI SZERZŐDÉS

amely létrejött
egyrészről
Bácsalmás Város Önkormányzata (6430 Bácsalmás, Gr. Teleki József u. 4-8., adószám: 15724320-2-03, törzsszám: 724320, bankszámlaszám: 51000015-10009990, képviseli: Németh Balázs polgármester), mint megrendelő (továbbiakban Megrendelő),
másrészről 
Klingler Mérnöki Iroda Bt. (6430 Bácsalmás, Mausz R. u. 6.; cégjegyzékszám: 03-06-113860, adószám: 22220543-2-03, képviseli Kerényi Ernő ügyvezető) mint tervező (továbbiakban Tervező)
között az alábbi feltételekkel:

1./ Előzmények, a megrendelés tárgyának leírása:
Megrendelő támogatást nyert az RRF-1.1.2-2021 kódszámú, „Bölcsődei nevelés fejlesztése” elnevezésű pályázati felhíváson az „Új bölcsőde kialakítása Bácsalmáson” elnevezésű és RRF-1.1.2-21-2022-00089 kódszámú pályázatával. A projekt keretében a Megrendelő Bácsalmáson, a jelenleg rendezvénytérként funkcionáló (utóbbi években rendre kihasználatlan) Dózsa György utca felől megközelíthető terület egyik részében kíván az új 56 férőhelyes bölcsődét kialakítani a 2371/1 helyrajzi számon a támogató szervezet által átadott BMTK2021-021 kódszámú mintaterv felhasználásával, adaptálásával.
A projekt megvalósításához nélkülözhetetlen a létesítendő épület és körülvevő infrastruktúrájának, közműellátottságának megtervezése, a közbeszerzéshez és kivitelezéshez szükséges tervdokumentáció elkészítése. Mindezen feladatok elvégzésére Megrendelő beszerzési eljárást folytatott le, amelynek során Tervező nyújtotta be a legkedvezőbb árajánlatot. Megrendelő 2022. július 15-én meghozott, 164/2022. (VII. 15.) Bácsalmás v. öh. jelölésű testületi határozatában döntött a tervező szolgáltatóról.
Jelen szerződés elválaszthatatlan részét képező Megrendelő által 2022. július 7-én megküldött árajánlatkérés és Tervező által 2022. július 12-én megküldött árajánlat alapján Megrendelő az alábbi feladatok elvégzésével bízza meg Tervezőt:
A) Engedéllyel rendelkező engedélyezési tervdokumentáció összeállítása, amely az alábbi elemekből áll:

· Talajmechanika
· Geodéziai felmérés
· Építészeti tervdokumentáció
· Tartószerkezeti műszaki leírás és ellenőrző számítás
· Tűzvédelmi műszaki leírás
· Gépészeti műszaki leírás
· Villámvédelmi és épületvillamossági műszaki leírás
· Tűzi víztározó terv
· Engedélyeztetési eljárásban közreműködés

B) Kiviteli tervdokumentáció elkészítése, amely az alábbi elemekből áll:

· Építészeti kiviteli terv
· Tartószerkezeti kiviteli terv
· Gépészeti kiviteli terv
· Villámvédelmi és épületvillamossági kiviteli terv
· Térburkolat kiviteli terv
· Kerítés terv
· Tűzi víztározó terv
· Tételes költségvetések (árazott és árazatlan, PDF és Excel formátumban)

2./ A megrendelésben rögzített feladatok határideje:
A Tervező kötelezettséget vállal arra, hogy az 1.A) pontban meghatározott dokumentumokat 3-3 példányban és digitalizált formában is elkészíti és Megrendelő részére átadja, valamint engedélyeztetési eljárásra a kijelölt hatóság részére benyújtja. Az elkészült tervdokumentáció alapján a jogerős építési engedély Megrendelő általi kézhezvételének határideje
2022. december 31.
A Tervező kötelezettséget vállal arra, hogy az 1.B) pontban meghatározott feladatot a jogerős építési engedéllyel rendelkező engedélyes tervek alapján végrehajtja, a dokumentumokat 5 példányban Megrendelő részére átadja legkésőbb
2023. március 31-ig
ezzel teljesíti az 1. pontban rögzített valamennyi vállalását.
Előteljesítés valamennyi feladatrész esetében lehetséges.
3./ A tervezési szolgáltatás díjazása:
Az 1.A) pontban rögzített feladatok határidőben történő teljesítése, Megrendelő általi átvételét és teljesítésigazolását követően Tervező
6.000.000 Ft + ÁFA = 7.620.000 Ft
összegű számla kiállításra jogosult.
Az engedélyezéssel kapcsolatos költségeket a szerződéses összeg nem tartalmazza, azt Megrendelő viseli.
Az 1.B) pontban rögzített feladatok határidőben történő teljesítése, Megrendelő általi átvételét és teljesítésigazolását követően Tervező
6.000.000 Ft + ÁFA = 7.620.000 Ft
összegű számla kiállításra jogosult.
Tervező által kiállított számlákat Megrendelő számla kézhezvételét követő 15 napon belül átutalja Tervező számlaszámára. A Megrendelő kijelenti, hogy a pénzügyi fedezet rendelkezésére áll. A tervezési díjszabásban előírt példányszámot meghaladó példányszám után a Tervező külön díjat számol fel.
4./ Kötelezettségek
A Tervező a terveket a jogszabályi előírásoknak megfelelően, határidőben köteles elkészíteni.
Tervező kijelenti, hogy a tervezési munka elvégzéséhez megfelelő jogosultsággal rendelkezik, vagy megfelelő jogosultsággal rendelkező személyt, vagy alvállalkozót bíz meg.
E szerződés keretében a Tervező mindazon egyeztetésre köteles, amelyet a jogszabályok feladatkörébe utalnak – kivéve, melyet a Megrendelő előzetesen egyeztetett és megfelelően dokumentált a hatóságokkal.
Tervező kötelezettséget vállal arra, hogy a pályázati felhívás építésre, tervezésre vonatkozó pontjait, szabályozásait a tervezési munka során betartja, a tervezési eljárás során Megrendelőnek a Lechner Nonprofit Kft.-vel kötött felhasználási szerződése alapján együttműködést vállal a Lechner Nonprofit Kft. szakembereivel.
A Tervező a szerződést a tervek közvetlen a Megrendelőnek történő részenkénti átadásával, ill. a Megrendelő általi átvétellel teljesíti. Megrendelés szerinti teljesítés esetén a Megrendelő a terveket átvenni köteles. A Megrendelő az átvett tervekkel a létesítmény megvalósítása érdekében teljes körűen rendelkezik, de ez nem járhat Tervező szerzői jogainak megsértésével.
A szerződő felek a vállalt kötelezettségek teljesítését illetően együttműködésre kötelezettek és ennek megfelelően:
- a tervezés során szükségessé váló adatokat a Megrendelő folyamatosan, időben közli a Tervezővel,
- a Tervező által szervezett tervismertetésen a Megrendelő nyilatkozattételre jogosult képviselője részt vesz, és véleményt nyilvánít.
Tervezővel megkötésre kerülő tervezési szerződés eredményeként, a felhasználási joggal megszerzett terv feldolgozásával (adaptálással) nem jön létre új szerzői alkotás. (A Magyar Építész Kamara „Segédlet a már megvalósult épülethez kötődő építészeti alkotás és az építészeti alkotás és az építészeti-műszaki dokumentáció ismételt felhasználásának ajánlott díjszámítása MÉK-MMK közös szabályzatához” szerint sem.) Önkormányzatunk jelen szerződés aláírása előtt bemutatja és átadja a tervezőnek (tervezőknek), hogy rendelkezik a jelen ajánlatkérés eredményeként létrejövő tervdokumentáció elkészítéséhez, a mintaterv feldolgozáshoz (adaptáláshoz) kötődő felhasználási joggal és átadásra kerül a Lechner Tudásközpont Kft. által rendelkezésre bocsátott BKMT2021-021 mintaterv tervdokumentációja.

5./ Egyéb rendelkezések
A szerződésben megjelölt tervezési díj összegét a felek módosíthatják, ha:
- előre nem látható, szükséges műszaki megoldások, azt indokolttá teszik.
- a Megrendelő a szerződés létrejötte után módosítja az elvégzendő feladatokat.

A szerződésben megjelölt határidőt felek módosíthatják, ha:
- a Tervező a Megrendelő adatszolgáltatásának hiánya miatt a tervezési munkát elvégezni nem tudja.
- a Megrendelő a tervek elkészítéséhez szükséges helyszíni adatfelvételeket és bejárásokat akadályozza.
- az egyes feladatok megvalósulása harmadik féltől függ és a feladat teljesülésének határidejét harmadik fél tevékenységének időbeli elhúzódása gátolja.

Tervező tudomásul veszi, hogy a tervezői szolgáltatást Megrendelő pályázat megvalósításának érdekében veszi igénybe és pályázati forrásból kívánja finanszírozni. Amennyiben elháríthatatlan külső okra - különös tekintettel a veszélyhelyzet kihirdetéséről szóló és annak elhárításával összefüggő hatályos Kormány rendeletek jelen időpontban előre nem látható gazdasági hatásaira - tekintettel a pályázati projekt tervezői feladatainak megvalósulása, megvalósítása ellehetetlenül, arra az esetre Felek kifejezetten vállalják, hogy a tervezői szerződést megkötésének időpontjára visszamenő hatállyal közös megegyezéssel felbontják. Ez esetben Tervező díjköveteléssel nem állhat elő, a már elvégzett szolgáltatás díjának követeléséről jelen szerződés aláírásával kifejezetten lemond.

Jelen szerződésben nem szabályozott kérdésekben a Ptk ide vonatkozó fejezetei, ill. az azokat módosító és kiegészítő jogszabályok az irányadóak. Jelen szerződésből adódó vitás kérdéseket a felek elsősorban tárgyalásos úton kívánják rendezni, ennek eredménytelensége esetén kizárólag a Bajai Járásbíróság illetékességét kötik ki.

Bácsalmás, 2022. július 15.


Németh Balázs					   Kerényi Ernő
Bácsalmás Város Önkormányzata			       Klingler Mérnöki Iroda Bt.
polgármester					    ügyvezető


Bácsalmás Város Önkormányzatának
                Képviselő-testülete 

K i v o n a t 

a Bácsalmás Város Önkormányzata Képviselő-testületének
2022. július 15-i soron kívüli nyílt ülésének jegyzőkönyvéből 

(Kihagyva a kihagyandókat.)

165/2022. (VII. 15.) Bácsalmás v. öh.

A Gyermekek Üdüléséért Alapítvány 
jogutód nélküli megszüntetése 	Határozat

a./ Bácsalmás Város Önkormányzatának Képviselő-testülete, mint alapító (a továbbiakban: Alapító) elhatározza a Gyermekek Üdüléséért Alapítvány (a továbbiakban: Alapítvány) jogutód nélküli megszűnését.

b./ Az Alapító a megszűnés kezdő időpontjának 2022. szeptember 01. napját határozza meg.

c./ Az Alapító elfogadja dr. Jagicza Mónika egyéni ügyvéd Baján, 2021.11.12. napján kelt árajánlatát és kötelezettséget vállal Bácsalmás Város Önkormányzatának Képviselő-testületére eső arányos ügyvédi díj Alapítvány részére történő megfizetésére. Az Alapító felhatalmazza Tóth Árpád kuratóriumi elnököt arra, hogy az Alapítvány jogutód nélküli megszüntetésére vonatkozóan dr. Jagicza Mónika egyéni ügyvédet meghatalmazza és az árajánlat szerinti ügyvédi megbízási szerződést megkösse. Az alapító meghatalmazza dr. Jagicza Mónika egyéni ügyvédet arra, hogy az Alapítvány jogutód nélküli megszüntetése tárgyában az Alapító nevében és képviseletében az illetékes hatóságok és szervek előtt eljárjon. 

d./ Az Alapító felhatalmazza Tóth Árpád kuratóriumi elnököt, hogy az Alapítvány jogutód nélküli megszüntetéséhez szükséges iratokat elkészítse, aláírja, az eljárás során az illetékes hatóságok és szervek előtt az Alapító és az Alapítvány nevében és képviseletében eljárjon. Az Alapító egyúttal jóváhagyja Tóth Árpád kuratóriumi elnöknek az Alapítvány megszüntetése tárgyában tett eddigi nyilatkozatait és intézkedéseit.

e./ Az Alapító utasítja Tóth Árpád kuratóriumi elnököt, hogy az Alapítvány megszüntetését jelentse be a Kecskeméti Törvényszékhez oly módon, hogy indítsa meg az Alapítvány egyszerűsített törlési eljárását.

f./ Amennyiben az Alapítvány egyszerűsített törlési eljárása bármilyen okból végelszámolásba, vagy kényszer-végelszámolásba megy át, úgy az Alapító Tóth Árpád kuratóriumi elnököt jelöli ki végelszámolónak, vagy kényszer-végelszámolónak.

g./ Az Alapítvány iratanyagának törvényes határidőig való őrzési helye a Bácsalmás Város Önkormányzatának címét képező 6430 Bácsalmás, Gróf Teleki József u. 4-8. szám alatti ingatlan, ahol a megszűnés utáni iratanyagőrzés díjmentes.

h./ Az Alapító felhatalmazza Németh Balázs polgármestert arra, hogy amennyiben az Alapítvány jogutód nélküli megszüntetéséhez a jelen határozaton kívül az Alapító nevében egyéb, vagy további nyilatkozat lenne szükséges, úgy azt Bácsalmás Város Önkormányzatának Képviselő-testülete – mint Alapító – nevében és képviseletében megtegye.

Határidő: 2022. 08. 15. 
Felelős: Németh Balázs polgármester 

Operatív felelős: dr. Párczen Zoltán igazgatási és jogi ügyintéző

A határozatról értesül: 
- kivonattal:	1. Németh Balázs polgármester
		2. Patocskai Ibolya jegyző
		3. Horváth István Attila PBÜ osztályvezető
		4. Dr. Párczen Zoltán igazgatási és jogi ügyintéző
- levélben:	1. Gyermekek Üdüléséért Alapítvány, általa Tóth Árpád 
kuratóriumi elnök
2. a Gyermekek Üdüléséért Alapítvány társalapítói
3. Kecskeméti Törvényszék (Tóth Árpád kuratóriumi elnök által)
4. Dr. Jagicza Mónika egyéni ügyvéd

K. m. f.

A kivonat hiteles.
Bácsalmás, 2022. július 18.




Zobokiné Bite Gyöngyi 
testületi ügyintéző


